金鎗六十試閘火噴噴 何澤堯滿意狀態
2024年04月02日 11:29
東網電視
更多新聞短片
何澤堯今日(2日)主理「金鎗六十」試閘。
「金鎗六十」去年攻下香港一哩錦標後,本來部署出戰三冠大賽首關,1600米一級賽董事盃,不過此有輕微足部問題,最後棄爭這場一級賽,隨後有4星期只可進行慢操。不過「金鎗六十」上個月已恢復正常工夫。今晨(4月2日)「金鎗六十」進行2024年首課試閘。
「金鎗六十」今日由老拍檔何澤堯主理試閘,早段留後,入直路在何澤堯胯下慢慢上前,最後以第3名過終點,而此組試閘由「潮州精神」勝出。而「金鎗六十」試完之後都仲係好好火,返機坪時都有起飛腳。
試閘後,何澤堯接受訪問,表示「金鎗六十」始終抖咗一段時間,狀態當然未到十足,但今日試閘時出閘俐落,走勢順暢,而且末段交出唔錯反應,相信試完呢課閘之後狀態會更進一步,目標放在4月28日冠軍一哩賽。